Աշխարհի ամենահարուստ հայը, ըստ Forbes-ի, «Տաշիր» խմբի նախագահ Սամվել Կարապետյանն է: Նա զբաղեցրել է վարկանիշի 353-րդ հորիզոնականը՝ $3,8 մլրդ կարողությամբ՝ 2012-ի $1,6 մլրդ-ի համեմատ: «Ռոսգոսստրախ» ապահովագրական ընկերության հիմնական բաժնետեր Դանիլ Խաչատուրովը զբաղեցրել է 613-րդ հորիզոնականը: Նրա կարողությունն այս տարի գնահատվել է $2,4 մլրդ: «Ռեսո» ապահովագարական ընկերության սեփականատերեր Նիկոլայ և Սերգեյ Սարկիսով եղբայրները զբաղեցրել են 1088-րդ հորիզոնականը՝ յուրաքանչյուրը $1,35 մլրդ-ականով: Արգենտինահայ գործարար Էդուարդո Էռնեկյանը 831-րդ հորիզոնականում է՝ $1,8 մլրդ-ով: Վարկանիշում ընդգրկված հայ միլիարդրատերերից որևէ մեկը Հայաստանը չի ներկայացնում: